text: Advokat dømt for at lække fortrolige oplysninger
  29 november 2017 kl. 12.00
  En 70-årig advokat får betinget fængsel. Han videregav blandt andet oplysninger fra lukkede retsmøder.
  Advokat Hans Boserup er onsdag blev idømt 60 dages betinget fængsel af Retten i Sønderborg. Det oplyser senioranklager Lars Viereck.
  Boserup er samtidig blevet frakendt retten til at virke som advokat yderligere et år. Han er i forvejen frakendt sin bestalling frem til august 2018.
  Den 70-årige advokat er blandt andet dømt for at have videregivet oplysninger fra lukkede retsmøder, forsøge at påvirke dommere og nævninger i en verserende straffesag samt for at have offentliggjort navne på ofre for en sexforbrydelse.
  Boserup er tidligere blevet dømt og har fået adskillige irettesættelser og bøder af Advokatnævnet.
  Senest fik han i november en bøde på 100.000 kroner af Advokatnævnet for groft at have tilsidesat god advokatskik.
  I august sidste år blev han i Vestre Landsret idømt 60 dages fængsel og fradømt sin bestalling i to år for falsk vidneforklaring.
  Med onsdagens dom er han derfor nu frakendt retten til at virke som advokat frem til august 2019.
  
  